CELEX: 62016CN0089
Language: sl
Date: 2016-02-15 00:00:00
Title: Zadeva C-89/16: Predlog za sprejetje predhodne odločbe, ki ga je vložilo Najvyšší súd Slovenskej republiky (Slovaška) 15. februarja 2016 – Radosław Szoja/Sociálna poisťovňa

17.5.2016   
            
            
               SL
            
            
               Uradni list Evropske unije
            
            
               C 175/7
            
         Predlog za sprejetje predhodne odločbe, ki ga je vložilo Najvyšší súd Slovenskej republiky (Slovaška) 15. februarja 2016 – Radosław Szoja/Sociálna poisťovňa
   (Zadeva C-89/16)
   (2016/C 175/06)
   Jezik postopka: slovaščina
   
      Predložitveno sodišče
   
   Najvyšší súd Slovenskej republiky
   
      Stranki v postopku v glavni stvari
   
   
      Tožeča stranka: Radosław Szoja
   
      Tožena stranka: Sociálna poisťovňa
   
      Vprašanja za predhodno odločanje
   
   
            
               1.
            
            
               Ali je mogoče člen 13(3) Uredbe (ES) št. 883/2004 (1) Evropskega parlamenta in Sveta z dne 29. aprila 2004 o koordinaciji sistemov socialne varnosti skupaj s pravico do dajatev socialne varnosti in socialnih služb, določeno s členom 34(1) in (2) Listine Evropske unije o temeljnih pravicah, v okoliščinah spora o glavni stvari razlagati brez upoštevanja pojasnil iz člena 14 Uredbe (ES) št. 987/2009 (2) Evropskega parlamenta in Sveta z dne 16. septembra 2009 o določitvi podrobnih pravil za izvajanje Uredbe (ES) št. 883/2004 o koordinaciji sistemov socialne varnosti in torej brez možnosti uporabe postopka iz člena 16 navedene uredbe, tako da krajši delovni čas ali nižje plačilo zaposlene osebe ne vplivata na izbiro nacionalnega prava, ki se uporabi v primeru hkratnega opravljanja dejavnosti zaposlene in dejavnosti samozaposlene osebe, in sicer, da se navedeni člen 14 izvedbene uredbe ne uporablja za razlago člena 13(3) osnovne uredbe?
            
         
            
               2.
            
            
               Če je odgovor na prvo vprašanje nikalen, ali lahko nacionalno sodišče – v primeru nasprotja glede uporabe med navedenima uredbama, torej med osnovno in izvedbeno uredbo, ki sta v obravnavanem primeru Uredba (ES) št. 883/2004 Evropskega parlamenta in Sveta z dne 29. aprila 2004 o koordinaciji sistemov socialne varnosti in Uredba (ES) št. 987/2009 Evropskega parlamenta in Sveta z dne 16. septembra 2009 o določitvi podrobnih pravil za izvajanje Uredbe (ES) št. 883/2004 o koordinaciji sistemov socialne varnosti – njune določbe presodi na podlagi njune normativne moči, to pomeni na podlagi njunega hierarhičnega reda v pravu Unije?
            
         
            
               3.
            
            
               Ali je mogoče razlago določb osnovne uredbe, ki jo je izvedla Upravna komisija na podlagi člena 72 osnovne uredbe, obravnavati kot zavezujočo razlago institucije Evropske unije, ki jo mora nacionalno sodišče upoštevati, zaradi česar ne bi bilo mogoče vložiti predloga za sprejetje predhodne odločbe, ali pa gre samo za eno od dopustnih razlag prava Evropske unije, ki jo mora nacionalno sodišče upoštevati kot enega od elementov, ki utemeljujejo njegovo odločitev?
            
         
      (1)  UL L 166, posebna izdaja v slovenščini, poglavje 5, zvezek 5, str. 72.
   
      (2)  UL L 284, str. 1.